
Nr. 2
Kārtība, kādā Tukuma Vakara un neklātienes vidusskolā tiek

veikts darbs ar kavētājiem

izdoti saskaņā ar 

Vispārējās izglītības likuma 

10.panta trešās daļas 2.apakšpunktu un

Ministru kabineta 2011.gada 1.februāra 
noteikumu Nr.89 „Kārtība, kādā izglītības iestāde 
informē izglītojamo vecākus, pašvaldības vai valsts iestādes, 
ja izglītojamais bez attaisnojoša iemesla 
neapmeklē izglītības iestādi” 4.punktu
I. Vispārējie noteikumi

1. Šie noteikumi nosaka kārtību, kādā Tukuma Vakara un neklātienes vidusskolā (turpmāk – skola) tiek veikts darbs ar izglītojamajiem, kuri neapmeklē skolu. Šo noteikumu mērķis ir samazināt izglītojamo neattaisnotos skolas kavējumus.

II. Rīcība gadījumos, kad skolu neapmeklē pamatizglītības posma izglītojamie 
(7. – 9.klase)
2. Nepilngadīga izglītojamā vecākiem (personām, kas īsteno aizgādību) (turpmāk – vecāki) vai pilngadīgam izglītojamajam ir pienākums paziņot skolai (klases audzinātājam) par izglītojamā neierašanos skolā saslimšanas vai citu iemeslu dēļ un paredzamo skolas neapmeklēšanas ilgumu ar sekojošu sakaru līdzekļu palīdzību:
2.1. piezvanot vai nosūtot SMS īsziņu uz klases audzinātāja individuālo tālruni (tālruņa numurs norādīts informatīvajā vēstulē); vai

2.2. nosūtot elektroniskā pasta vēstuli uz klases audzinātāja individuālo e-pasta adresi (e-pasta adrese norādīta informatīvajā vēstulē); vai

2.3. piezvanot pa tālruni 63129170 (skolas skolotāju istaba) vai 63129194 (skolas kanceleja); vai

2.4. nosūtot elektroniskā pasta vēstuli uz skolas e-pasta adresi vakarskola.tukums@infonet.lv; vai
2.5. iesniedzot rakstveida iesniegumu (paziņojumu), kas adresēts klases audzinātājam. 

3. Izglītojamo ierašanos vai neierašanos skolā un nokavēto stundu uzskaiti par katru mācību stundu veic attiecīgais mācību priekšmeta skolotājs katras klases kavējumu reģistrācijas žurnālā.
4. Klases audzinātājam ir pienākums katras mācību dienas laikā pārskatīt un izanalizēt klases kavējumu reģistrācijas žurnālā fiksētās izglītojamo nokavētās stundas un kavējumu iemeslus.
5. Ja nepilngadīgs izglītojamais nav ieradies skolā uz mācību sākumu vai kādu mācību stundu un skolai nav informācijas par nepilngadīga izglītojamā neierašanās iemeslu, klases audzinātājam attiecīgās mācību dienas laikā ir pienākums ar sakaru līdzekļu palīdzību vai citādi kontaktēties ar nepilngadīga izglītojamā vecākiem, lai noskaidrotu izglītojamā neierašanās iemeslu. Kontaktēšanās faktus klases audzinātājs rakstveidā fiksē klases kavējumu reģistrācijas žurnālā.

6. Ja nepilngadīgs izglītojamais atrodas ārpusģimenes aprūpē, klases audzinātājs par nepilngadīga izglītojamā neierašanos skolā uz mācību sākumu vai kādu mācību stundu informē audžuģimeni, aizbildni vai bērnu aprūpes iestādes vadītāju (personas, kas īsteno aizgādību).
7. Par kavētajām stundām vai nodarbībām izglītojamie iesniedz klases audzinātājam ārsta izziņu vai darba vietas izziņu par kavēšanas iemeslu vai arī nepilngadīga izglītojamā vecāku (personu, kas realizē bērnu aizgādību) (turpmāk – tekstā – vecāki) vai pilngadīga izglītojamā personīgu argumentētu paziņojumu par mācību nodarbību kavēšanas iemesliem. Paziņojumu par mācību nodarbību kavēšanas iemesliem nepilngadīga izglītojamā vecāki vai pilngadīgs izglītojamais var iesniegt arī elektroniskā veidā, nosūtot paziņojumu uz sava klases audzinātāja elektroniskā pasta adresi vai mobilo telefonu.
8. Ja nepilngadīgam izglītojamajam nepieciešams aiziet ātrāk no mācību nodarbībām, viņš iesniedz klases audzinātājam vai mācību priekšmeta skolotājam vecāku parakstītu iesniegumu, kurā norāda mācību nodarbību kavēšanas iemeslu, vai citu kavējumu attaisnojošu dokumentu (darba vietas vai ārsta izdotu izziņu u.tml.).

9. Iesniegtās izziņas, iesniegumi vai paskaidrojumi par izglītojamo kavētajām mācību stundām nododamas attiecīgās klases audzinātājam un glabājamas klases audzinātāja darba mapēs līdz kārtējā mācību gada beigām.

10. Ja nepilngadīga izglītojamā vecāki vai pilngadīgs izglītojamais labprātīgi vai pēc klases audzinātāja, skolotāja, skolas administrācijas pārstāvja vai sociālā pedagoga mutiska vai rakstveida brīdinājuma saņemšanas nav iesniedzis nekādus kavējumus attaisnojošus dokumentus par nokavēto mācību laiku, kavējumi tiek uzskatīti par neattaisnotiem.

11. Ja nepilngadīgs izglītojamais mēneša laikā ir kavējis vairāk kā 20 mācību stundas un skolai nav informācijas par kavējumu iemesliem vai arī iemesli nav uzskatāmi par attaisnojošiem, un klases audzinātāja kontaktiem ar izglītojamā vecākiem nav pozitīva rezultāta, klases audzinātājs rakstiski ziņo par konkrēto izglītojamo skolas sociālajam pedagogam (ziņojuma veidlapa pielikumā Nr.1). Sociālais pedagogs, nepieciešamības gadījumā piesaistot izglītojamā klases audzinātāju, piecu darba dienu laikā pēc klases audzinātāja ziņojuma saņemšanas apmeklē Tukuma pilsētas teritorijā dzīvojošā nepilngadīgā izglītojamā dzīvesvietu, lai noskaidrotu skolas neapmeklēšanas cēloņus un veiktu pārrunas ar izglītojamo un viņa vecākiem. Par apmeklējumu sociālais pedagogs sastāda sarunas protokolu, kuru paraksta sociālais pedagogs un viens no vecākiem. Sarunas protokols tiek sastādīts arī gadījumos, ja dzīvesvietā neviens nav sastopams, kas jānorāda protokolā.

12. Ja nepilngadīga izglītojamā dzīvesvieta ir ārpus Tukuma pilsētas robežām, sociālais pedagogs trīs darba dienu laikā pēc klases audzinātāja ziņojuma saņemšanas sagatavo un nosūta izglītojamā dzīvesvietas pašvaldībai (ja izglītojamā dzīvesvieta ir Tukuma novadā – attiecīgo pagastu pārvaldei) vēstuli (vēstules veidlapa pielikumā Nr.2) ar informāciju par to, ka attiecīgais izglītojamais neapmeklē skolu, un lūgumu veikt iespējamās darbības, lai novērstu kavējumus.

13. Ja Tukuma pilsētā dzīvojošs nepilngadīgs izglītojamais pēc sociālā pedagoga un / vai klases audzinātāja apmeklējuma viņa dzīvesvietā vai pēc vēstules nosūtīšanas pagastu pārvaldei Tukuma novadā desmit skolas darba dienu laikā neatsāk regulāri apmeklēt skolu, sociālais pedagogs, izvērtējot situāciju, pēc nepieciešamības rakstveidā ziņo Tukuma novada Sociālajam dienestam, Tukuma novada bāriņtiesai, Zemgales reģionālās Policijas pārvaldes Tukuma iecirkņa Nepilngadīgo lietu inspektoru dienestam, Tukuma novada Pašvaldības policijai.
14. Ja ārpus Tukuma novada teritorijas dzīvojošs nepilngadīgs izglītojamais pēc vēstules nosūtīšanas pašvaldībai desmit skolas darba dienu laikā neatsāk regulāri apmeklēt skolu, sociālais pedagogs, izvērtējot situāciju, pēc nepieciešamības rakstveidā atkārtoti ziņo izglītojamā dzīvesvietas pašvaldībai.

15. Līdz katra mēneša 3. datumam pamatskolas posma klašu audzinātāji papīra formā un elektroniski, nosūtot elektroniskā pasta vēstuli uz adresi silvav@inbox.lv, iesniedz direktora vietniecei audzināšanas darbā Silvai Vēverei pārskatu par kavējumiem audzināmajā klasē iepriekšējā mēnesī (veidlapa pielikumā Nr.3).

16. Ja nepilngadīgs izglītojamais mēneša laikā bez attaisnojoša iemesla ir kavējis vairāk kā 20 mācību stundas un skolai, īstenojot šajos noteikumos minētos pasākumus, nav izdevies panākt, ka izglītojamais turpina regulāri apmeklēt mācību stundas, skola par to līdz katra nākamā mēneša 5.datumam informē Tukuma novada Izglītības pārvaldi tās noteiktajā kārtībā.
17. Klases audzinātājam ir pienākums nekavējoties ziņot sociālajam pedagogam un skolas direktoram, ja: 

17.1. ir aizdomas, ka nepilngadīgs izglītojamais cieš no emocionālas, fiziskas vai seksuālas vardarbības;

17.2. saņemta informācija, ka nepilngadīgs izglītojamais nav nakšņojis mājās,
17.3. ja nepilngadīgam izglītojamajam nav sezonai piemērota apģērba vai arī izglītojamais nav ēdis.
III. Obligātā izglītības vecuma izglītojamo (7. – 9.klase)
kavējumu īpašie gadījumi
18. Obligātā izglītības vecuma izglītojamie, kuri strādā, iesniedz klases audzinātājam darba vietas izsniegtu izziņu par darbu un / vai viena no vecākiem parakstītu iesniegumu par to, ka vecāki piekrīt, ka viņu bērns strādā algotu darbu. Gadījumā ja vecāku piekrišana nav saņemta, klases audzinātājam un sociālajam pedagogam jārīkojas atbilstoši šo noteikumu II. nodaļā noteiktajai kārtībai.

19. Gadījumos, kad izglītojamā ir grūtniecības stāvoklī (pirmsdzemdību periodā) vai audzina bērnu līdz 1,5 gadu vecumam, un sakarā ar to mēneša laikā ir kavējusi vairāk kā 20 mācību stundas, sociālais pedagogs apmeklē Tukuma pilsētas teritorijā dzīvojošās izglītojamās dzīvesvietu, lai noskaidrotu skolas neapmeklēšanas cēloņus un veiktu pārrunas ar izglītojamo un viņas vecākiem. Par apmeklējumu sociālais pedagogs sastāda aktu atbilstoši šo noteikumu 11.punkta nosacījumiem. Ja izglītojamās dzīvesvieta ir ārpus Tukuma pilsētas teritorijas, sociālais pedagogs rīkojas atbilstoši šo noteikumu 12., 13. un 14.punkta nosacījumiem.

IV. Rīcība gadījumos, kad skolu neapmeklē vidusskolas klašu izglītojamie un pilngadību sasniegušie pamatskolas klašu (7. – 9.klase) izglītojamie
20. Vispārējās vidējās izglītības programmu izglītojamais vai pilngadību sasniedzis pamatizglītības programmu izglītojamais, kuram konstatēts nepietiekams progress izglītības programmas apguvē, pēc skolas pedagoģiskās padomes ieteikuma ar skolas direktora rīkojumu tiek brīdināts par iespējamu atskaitīšanu no skolas, ja mēneša laikā no rīkojuma izdošanas dienas netiks atsāktas regulāras mācības vai iesniegti kavējumus attaisnojoši dokumenti par nokavēto mācību laiku. Ja izglītojamais šos nosacījumus neizpilda, pēc pedagoģiskās padomes ieteikuma ar skolas direktora rīkojumu izglītojamais var tikt atstāts uz otru gadu tajā pašā klasē vai atskaitīts no skolas.
21. Atsevišķi izglītojamie, kuri darba režīma, dzīvesvietas attāluma vai citu īpašu apstākļu dēļ nevar regulāri apmeklēt skolu, var iesniegt skolai iesniegumu ar lūgumu atļaut apgūt mācību programmu un kārtot ieskaites individuāli. Atbildīgais pedagogs veicina un koordinē šo izglītojamo mācību procesu (izglītības programmas apguves individuāla plānošana, mācību materiālu apmaiņa, saiknes nodrošināšana ar mācību priekšmetu skolotājiem, izglītojamo informēšana u.tml.). Ja šie izglītojamie savlaicīgi nokārto ieskaites un saņem semestra novērtējumu atbilstoši izglītības programmas mācību plānam attiecīgajā klasē, tad kavējumi netiek uzskatīti par neattaisnotiem.
22. Līdz katra mēneša 5. datumam vidusskolas posma klašu audzinātāji papīra formā iesniedz direktora vietniecei mācību darbā Gitai Aulaciemai pārskatu par kavējumiem audzināmajā klasē iepriekšējā mēnesī (veidlapa pielikumā Nr.4).

V. Atbildība, informēšana un kontrole

23. Katras klases audzinātājs ir atbildīgs par nepilngadīgu izglītojamo vecāku iepazīstināšanu ar šiem noteikumiem un precīzas individuālās kontaktinformācijas (telefona numurs, elektroniskā pasta adrese) nodrošināšanu.
24. Nepilngadīgu izglītojamo vecāku iepazīstināšana ar šiem noteikumiem un informēšana par klases audzinātāja individuālo kontaktinformāciju (telefona numurs, elektroniskā pasta adrese) tiek veikta līdz katra mācību gada 30.septembrim vai piecu darba dienu laikā pēc izglītojamā uzņemšanas skolā, nosūtot vecākiem šo noteikumu kopiju un pavadvēstuli (vēstules veidlapa pielikumā Nr.5).
25. Šo noteikumu izpildes kontroli pastāvīgi veic:

22.1. pamatizglītības posmā – direktora vietniece audzināšanas darbā;

22.2. vidusskolas posmā – direktora vietniece mācību darbā.

26. Informācijas apmaiņas un koordinācijas nolūkos direktora vietniece audzināšanas darbā pēc vajadzības sasauc iesaistīto darbinieku sanāksmes, kurās apskata aktuālos kavējumu novēršanas jautājumus.

VI. Noslēguma jautājumi
27. Šie noteikumi stājas spēkā 2011.gada 23.februārī.

28. No 2011.gada 22.februāra uzskatīt par spēku zaudējušiem skolas direktora 2009.gada 1.septembrī apstiprinātos noteikumus „Kārtība, kādā Tukuma Vakara un neklātienes vidusskolā tiek veikts darbs ar kavētājiem”.
Tukuma Vakara un neklātienes vidusskolas 

direktora vietniece audzināšanas darbā



Silva Vēvere
Tukuma Vakara un neklātienes vidusskolas 

sociālajam pedagogam

............... klases audzinātāja.....

....................................................

ziņojums.

................ klases audzēknis ......................................................................... 







              (vārds, uzvārds)

bez attaisnojoša iemesla nav ieradies skolā kopš ........................................

(datums) 

Nepieciešama minētā audzēkņa apsekošana dzīves vietā, lai noskaidrotu 

skolas neapmeklēšanas iemeslus.







.................................................

(paraksts)

...........................................

         (ziņojuma iesniegšanas datums)

	Tukumā


............. 201....      Nr. 1-28/..........






............................................................................

(pašvaldības nosaukums)





............................................................................

(adrese)

Par izglītojamo, kas neattaisnoti neapmeklē skolu 

Tukuma Vakara un neklātienes vidusskola paziņo, ka  …… klases izglītojamais ..……………………………………………., personas kods ……………………………, kura norādītā deklarētā dzīvesvieta ir …………………………………………………………………., bez attaisnojoša iemesla neapmeklē skolu kopš …………………………………. . Lūdzu veikt iespējamos pasākumus, lai noskaidrotu minētā izglītojamā skolas neapmeklēšanas iemeslus un lai nodrošinātu to, ka minētais izglītojamais turpina mācības. Par veiktajiem pasākumiem un to rezultātiem lūdzu rakstiski informēt Tukuma Vakara un neklātienes vidusskolu.

Ar cieņu

direktors




Normunds Rečs

Kindzule 

63129171

29426447

vakarskola.tukums@infonet.lv

Tukumā

201.... gada ...................................









................................................. cien. vecākiem


Latvijas Republikas Ministru kabinets 2011.gada 1.februārī ir izdevis noteikumus Nr.89 "Kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi" (turpmāk – MK noteikumi). Pamatojoties uz MK noteikumiem, Tukuma Vakara un neklātienes vidusskolā ir apstiprināti Iekšējie noteikumi Nr.2 “Kārtība, kādā Tukuma Vakara un neklātienes vidusskolā tiek veikts darbs ar kavētājiem” (turpmāk – Skolas noteikumi).  MK noteikumu 5.punktā noteikta obligāta prasība izglītības iestādēm nodrošināt izglītojamo (līdz 18 gadu vecumam) vecāku vai bērnu likumisko pārstāvju iepazīstināšanu ar Skolas noteikumiem. Sakarā ar to nosūtām Jums Tukuma Vakara un neklātienes vidusskolas Iekšējo noteikumu Nr.2 “Kārtība, kādā Tukuma Vakara un neklātienes vidusskolā tiek veikts darbs ar kavētājiem” kopiju. Bez tam Jūsu informēšanai nosūtām arī Ministru kabineta noteikumu Nr.89 "Kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi" kopiju.
Vēršam Jūsu uzmanību uz to, ka gan MK noteikumu 4.2. un 4.3.punktā, gan Skolas noteikumu 2.punktā ir noteikts pienākums nepilngadīga izglītojamā vecākiem vai personām, kas īsteno aizgādību, paziņot skolai (klases audzinātājam) par izglītojamā neierašanos skolā saslimšanas vai citu iemeslu dēļ un paredzamo skolas neapmeklēšanas ilgumu. Lai nodrošinātu šīs prasības izpildi, lūdzam Jūs izmantot sekojošus sakaru līdzekļus:

1. piezvanot vai nosūtot SMS īsziņu uz klases audzinātāja tālruni _________________________; vai

2. nosūtot e-pasta vēstuli uz klases audzinātāja e-pasta adresi ____________________________; vai

3. piezvanot pa tālruni 63129170 (skolas skolotāju istaba) vai 63129194 (skolas kanceleja); vai

4. nosūtot e-pasta vēstuli uz skolas e-pasta adresi vakarskola.tukums@infonet.lv; vai

5. iesniedzot rakstveida iesniegumu, kas adresēts klases audzinātājam.

Lūdzam Jūs iepazīties ar MK noteikumiem un Skolas noteikumiem un iepazīšanos ar tiem apliecināt ar savu parakstu uz šīs vēstules:

Ar Tukuma Vakara un neklātienes vidusskolas Iekšējiem noteikumiem Nr.2 “Kārtība, kādā Tukuma Vakara un neklātienes vidusskolā tiek veikts darbs ar kavētājiem” iepazinos:
___________________________ / ________________________________ /



(paraksts)



(paraksta atšifrējums)

Bez tam lūdzam Jūs ar sava bērna starpniecību nosūtīt šīs vēstules vienu parakstītu eksemplāru sava bērna klases audzinātājam.

Pateicībā par atbalstu,


ar cieņu, 

direktors





Normunds Rečs

klases audzinātāja  …………………………….    / ………………………./






(paraksts)

   

(atšifrējums)
�





�

